На основу члана 20. став 1. тачка 1. Закона о локалној самоуправи ("Сл. гласник РС", бр. 129/07, 83/14-др.закон, 101/16-др.закон, 47/18 и 111/2021-др.закон), члана 18. и 19 . Закона о планском систему Републике Србије ("Сл. гласник РС", бр. 30/18), члана 40. став 1. тачка 4) Статута општине Дољевац ("Службени лист Града Ниша", број 127/2018, 91/19 и 22/2021),

Скупштина општине Дољевац, на седници одржаној дана 31.03.2025. године, донела је

**ОДЛУКУ**

 о  **ПРИСТУПАЊУ ИЗРАДИ ЛОКАЛНОГ АКЦИОНОГ ПЛАНА ЗА УНАПРЕЂЕЊЕ ПОЛОЖАЈА ИЗБЕГЛИХ,** **ИНТЕРНО РАСЕЉЕНИХ ЛИЦА И ПОВРАТНИКА ПО СПОРАЗУМУ О РЕАДМИСИЈИ НА ТЕРИТОРИЈИ ОПШТИНЕ ДОЉЕВАЦ ЗА ПЕРИОД ОД 2025-2029 ГОДИНЕ**

 **Члан 1.**

Приступа се изради Локалног акционог плана за унапређење положаја избеглих, интерно расељених лица и повратника по споразуму о реадмисији на територији општине Дољевац за период од 2025-2029 године.

 **Члан 2.**

Носилац израде и имплементације Локалног акционог плана за унапређење положаја избеглих, интерно расељених лица и повратника по споразуму о реадмисији на територији општине Дољевац за период од 2025-2029 године је Радна група коју ће именовати председник општине Дољевац посебним решењем.

 **Члан 3:**

Радна група из члана 2. ове Одлуке је дужна да изради Локални акциони план за унапређење положаја избеглих, интерно расељених лица и повратника по споразуму о реадмисији на територији општине Дољевац за период од 2025-2029 године ускладу са Законом о планском систему Републике Србије ("Сл. гласник РС", бр. 30/18).

 **Члан 4.**

Израда Локалног акционог плана за унапређење положаја избеглих, интерно расељених лица и повратника по споразуму о реадмисији на територији општине Дољевац за период од 2025-2029 године финансираће се из буџета општине Дољевац.

 **Члан 5.**

Рок за израду Локалног акционог плана за унапређење положаја избеглих, интерно расељених лица и повратника по споразуму о реадмисији на територији општине Дољевац за период од 2025-2029 године је 90. дана од дана ступања на снагу ове Одлуке.

 **Члан 6**.

Ступањем на снагу ове Одлуке, престаје да важи Одлука о изради Локалног акционог плана за унапређење положаја избеглих и интерно расељених лица на територији општине Дољевац за период од 2025-2029 године ("Службени лист Града Ниша", број 118/2024, 18/2025 ).

 **Члан 7.**

Ова одлука ступа на снагу осам дана од дана објављивања у "Службеном листу Града Ниша".

Број 020-544\_\_\_\_\_\_

У Дољевцу, 31.03.2025. године

СКУПШТИНА ОПШТИНЕ ДОЉЕВАЦ

ПРЕДСЕДНИК

Дејан Смиљковић